CELEX: 62008TN0300
Language: da
Date: 2008-08-01 00:00:00
Title: Sag T-300/08: Sag anlagt den 1. august 2008 — Hoo Hing mod KHIM — Tresplain Investments (Golden Elephant Brand)

27.9.2008   
            
            
               DA
            
            
               Den Europæiske Unions Tidende
            
            
               C 247/21
            
         Sag anlagt den 1. august 2008 — Hoo Hing mod KHIM — Tresplain Investments (Golden Elephant Brand)
   (Sag T-300/08)
   (2008/C 247/41)
   Stævningen er affattet på engelsk
   Parter
   
      Sagsøger: Hoo Hing Holdings Ltd (Romford, Det Forenede Kongerige) (ved barrister M. Edenborough)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Tresplain Investments Ltd (Hong Kong, Kina)
   Sagsøgerens påstande
   
               —
            
            
               Afgørelse truffet den 7. maj 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 889/2007-1 annulleres, for så vidt angår afgørelsen om, at artikel 51, stk. 1, litra a), i Rådets forordning nr. 40/94 som indsigelsesgrund ikke var egnet til påkendelse.
            
         
               —
            
            
               Subsidiært ændres afgørelsen truffet den 7. maj 2008 af Første Appelkammer ved Harmoniseringskontoret i sag R 889/2007-1, således at artikel 51, stk. 1, litra a), i Rådets forordning nr. 40/94 som indsigelsesgrund anses for egnet til påkendelse og gives medhold.
            
         
               —
            
            
               Afgørelsen truffet den 7. maj 2008 af Første Appelkammer ved Harmoniseringskontoret i sag R 889/2007-1 ændres, således at artikel 51, stk. 1, litra b), i forordning nr. 40/94 som indsigelsesgrund anses for egnet til påkendelse og gives medhold.
            
         
               —
            
            
               Under forudsætning af at afgørelsen truffet den 7. maj 2008 af Første Appelkammer i sag R 889/2007-1 ændres som anmodet, ændres samme afgørelse endvidere således, at EF-varemærkenummer 241 810 erklæres ugyldigt af en eller begge af disse yderligere grunde som relevant efter omstændighederne.
            
         
               —
            
            
               Harmoniseringskontoret eller den anden part i sagen for appelkammeret tilpligtes at betale sagens omkostninger. Subsidiært tilpligtes Harmoniseringskontoret og den anden part i sagen for appelkammeret at betale omkostningerne in solidum.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: figurmærket »Golden Elephant Brand« for varer i klasse 30 — EF-varemærkeregistrering nr. 241 810
   
      Indehaver af EF-varemærket: den anden part i sagen for appelkammeret
   
      Indgiveren af begæringen om, at EF-varemærket erklæres ugyldigt: sagsøgeren
   
      Varemærkerettigheder påberåbt af indgiveren af ugyldighedsbegæringen: det ikke registrerede figurmærke »GOLDEN ELEPHANT«, som havde været brugt i Det Forenede Kongerige
   
      Annullationsafdelingens afgørelse: afslag på ansøgningen om ugyldighedserklæring
   
      Appelkammerets afgørelse: annullation af afgørelsen truffet af Annullationsafdelingen
   
      Søgsmålsgrunde: Appelkammeret begik en fejl, da det fastslog, at påstanden baseret på artikel 51, stk. 1, litra a), i Rådets forordning (EF) nr. 40/94 ikke var egnet til påkendelse, samt da det undlod at fastslå, at indsigelsen mod registrering baseret på artikel 51, stk. 1, litra b), i Rådets forordning (EF) nr. 40/94 var egnet til påkendelse og skulle gives medhold.